Real Sociedad
Real Sociedad de Fútbol, S.A.D. poznat kao Real Sociedad je španski nogometni klub sa sjedištem u gradu San Sebastián. Tim trenutno igra u La Ligi. Klub je osnovan 7. septembra 1909. godine. Domaće utakmice igra na stadionu Anoeta. Real Sociedad je dva puta osvojio La Ligu u sezonama 1980/81. i 1981/82. Također, Real Sociedad je dva puta osvojio i Kup kralja 1909. i 1987. te i superkup 1982. godine. Najveći rival Real Sociedadu je Athletic Bilbao s kojim igraju poznati Baskijski derbi. Real Sociedad ima i nekoliko sportskih sekcija kao što su: ženski nogomet, atletika, hokej na travi i pelota.